
	1.
	Rīkojuma projekts
1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu 659 513 euro apmērā valsts meliorācijas sistēmu ārkārtas uzturēšanas darbu apmaksai, lai  ilgstošo lietavu un vētras skartajās teritorijās novērstu plūdu izraisītās sekas.
	Priekšlikums
Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk - MK rīkojuma projekts) 2. punkts noteic Zemkopības ministrija normatīvajos aktos noteiktajā kārtībā sagatavot un iesniegt Finanšu ministrijā pieprasījumu par rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram. Tādējādi secināms, ka MK rīkojuma projekta 1. punktā norādītais nepieciešamais finansējums ir plānotais, proti atbilstoši faktam var būt mazāks vai lielāks.
Līdz ar to MK rīkojuma projekta 1. punktā būtu jānorāda, ka Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 659 513 euro.
 
Piedāvātā redakcija
1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 659 513 euro, valsts meliorācijas sistēmu ārkārtas uzturēšanas darbu apmaksai, lai ilgstošo lietavu un vētras skartajās teritorijās novērstu plūdu izraisītās sekas.
	Solvita Vaivode (VARAM)

	2.
	Anotācija (ex-ante)
1.1. Pamatojums
	Priekšlikums
Ņemot vērā, ka MK rīkojuma projekta anotācijas 1.3. apakšsadaļā "Pašreizējā situācija, problēmas un risinājumi" problēmas aprakstā nav sniegta informācija par valsts autoceļu ārkārtas situācijas novēršanu pēc lietavām un vētras, nav skaidrs 1.1. apakšsadaļas aprakstā minētais par seku novēršanu uz valsts autoceļiem.
Līdz ar to VARAM lūdz precizēt 1.1. apakšsadaļas apraksta pirmā teikuma redakciju, nosakot, ka ir nepieciešami papildu finanšu līdzekļi, lai steidzami novērstu ilgstošo lietavu un vētras (periodā no 2025. gada maija līdz 1. septembrim) sekas, atjaunojot valsts meliorācijas sistēmu darbību vai papildināt 1.3. apakšsadaļas problēmas aprakstu ar detalizētiem problēmgadījumu aprakstiem uz valsts autoceļiem.
Piedāvātā redakcija
-
	Solvita Vaivode (VARAM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka izsludinātais brīdinājums par laikapstākļiem nav pamatojums finansējuma pieprasīšanai no valsts budžeta programmas "Līdzekļi neparedzētiem gadījumiem", VARAM aicina anotācijas 1.3. apakšsadaļā "Pašreizējā situācija, problēmas un risinājumi" problēmas aprakstu papildināt ar valsts SIA “Latvijas Vides, ģeoloģijas un meteoroloģijas centrs” portālā pieejamo informāciju, piemēram, nokrišņu daudzumu un vēja/vētras ātrumu attiecīgajā teritorijā un periodā, nodrošinot sasaisti ar cietušajiem infrastruktūras objektiem.
Piedāvātā redakcija
-
	Solvita Vaivode (VARAM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
MK rīkojuma projekta anotācijas 2. pielikumā "Valsts un valsts nozīmes meliorācijas sistēmu lietavu izraisīto bojājumu saraksts" norādīta plānotā nepieciešamā summa 659 513,67 euro bez PVN. Savukārt MK rīkojuma projekta anotācijas 1. sadaļā "Tiesību akta projekta izstrādes nepieciešamība" un 3. sadaļā "Tiesību akta projekta ietekme uz valsts budžetu un pašvaldību budžetiem" norādīts, ka līdz 2025. gada 1. septembrim lietus un vētras nodarīto bojājumu apmērs valsts meliorācijas sistēmām ir sasniedzis 659 513 euro (ar PVN).
Nepieciešamajam finansējuma apmēram MK rīkojuma projektā, tā anotācijā un pielikumā jāsakrīt un jābūt norādītam precīzam un nepārprotamam.
 
Piedāvātā redakcija
-
	Solvita Vaivode (VARAM)



